09/Nide 02 Euroopan yhteisöjen virallinen lehti 143 393D0570 9.11.93 EUROOPAN YHTEISÖJEN VIRALLINEN LEHTI N:o L 276/13 KOMISSION PÄÄTÖS, tehty 4 päivänä lokakuuta 1993, ”muiden tuotantoon liittyvien verojen” ja ”välituotekäytön” välisestä erosta markkinahintaisen bruttokansantuotteen muodostamisen yhdenmukaistamisesta annetun neuvoston direktiivin 89/130/ETY, Euratom 1 artiklan soveltamiseksi (93/570/ETY, Euratom) EUROOPAN YHTEISÖJEN KOMISSIO, joka ottaa huomioon Euroopan talousalueen perustamissopimuksen, ottaa huomioon Euroopan ydinenergiayhteisön perustamissopimuksen, ottaa huomioon markkinahintaisen bruttokansantuotteen muodostamisen yhdenmukaistamisesta 13 päivänä helmikuuta 1989 annetun neuvoston direktiivin 89/130/ETY, Euratom(!) ja erityisesti sen 1 artiklan, sekä katsoo, että markkinahintaisen bruttokansantuotteen (GNPmp) määrittelemiseksi direktiivin 89/130/ETY, Euratom 1 artiklan mukaisesti on tarpeen selventää, mikä on muiden tuotantoon liittyvien verojen ja välituotteeksi ostetuista palveluista suoritettujen maksujen välinen ero, sellaisina kuin niitä käytetään Euroopan kansantalouden tilinpitojärjestelmää (EKT) varten, ja tässä päätöksessä säädetyt toimenpiteet ovat direktiivin 89/130/ETY, Euratom 6 artiklassa perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 89/130/ETY, Euratom 1 artiklan soveltamista varten olevat täsmennykset muihin tuotantoon liittyvien verojen ja välituotteeksi ostetuista palveluista suoritettujen maksujen välisestä erosta ovat liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä lokakuuta 1993. Komission puolesta Henning CHRISTOPHERSEN Varapuheenjohtaja (1) EYVI N:o L 49, 21.2.1989, s. 26